Anniken Høve (29) - «Don't Let Me Down»:
– 
Jeg har aldri hørt deg med så masse følelser før. 
Jeg følte det tilbake, og jeg ser på deg at du mener det du synger. 
Vi er vant til å høre deg når du er der oppe, men i dag er du mer sårbar. 
Fyttikatta, du synger fint når du er der nede, skrøt Tone Damli. 

– 
Du synger veldig fint. 
Jeg synes det var et dødsbra låtvalg. 
Dette var veldig bra, mente Kurt Nilsen. 

VG-anmelder Thomas Talseths dom: 

﻿– Anniken har for vane å velge smarte låter, og her utmerker hun seg ved å velge en av The Beatles' skjønneste, ikke-ihjelpiskede sanger. 
Hun synger den med glans: 
Går rett inn i balladens ryggmarg, og synger med trygghet, engasjement og sensibilitet. 
Et eksempel på at det er en fordel å ha nærhet til materialet man skal fremføre. 
Hun leverer endog en liten tåre som bonus på slutten. 
Prakt-TV. 
